Gribuļu pilskalns
Gribuļu pilskalns ir pilskalns Rēzeknes novada Vērēmu pagasta Gribuļos, kas ir valsts nozīmes arheoloģijas piemineklis. Pilskalns ir apaudzis ar kokiem, pārsvarā ar bērziem. Par ilgstošu Gribuļu pilskalna apdzīvotību liecina izteiktais melnais kultūrslānis ar oglēm un bezripas trauku lauskām, kas veidojies daudzu gadsimtu gaitā. Orientējošais apdzīvotības laiks ir 1. gadu tūkstotis. Ieeja pilskalnā bija austrumu pusē.